b'\n_START_ARTICLE_\nRisto Mejide\n_START_SECTION_\nNom\n_START_PARAGRAPH_\nAnteriorment anomenat Ricardo, i no com deien algunes fonts afirmant que el seu nom real era Evaristo, ell ha deixat clar en dues entrevistes que es diu Risto, i que despr\xc3\xa9s de moltes generacions va decidir canviar-se\'l i usar la versi\xc3\xb3 en fin\xc3\xa8s del seu nom.\n_START_SECTION_\nTraject\xc3\xb2ria professional\n_START_PARAGRAPH_\nLlicenciat i MBA en administraci\xc3\xb3 i direcci\xc3\xb3 d\'empreses per ESADE l\'any 1997 i exprofessor d\'aquesta escola, exerceix com a creatiu. Ha format part de les ag\xc3\xa8ncies S.C.P.F, Saatchi&Saatchi, Leagas-Delaney, Euro RSCG i Ogilvy&Mather. En l\'actualitat exerceix de director creatiu de la seva pr\xc3\xb2pia ag\xc3\xa8ncia, Aftershare TV, fundada el 2007, que va crear juntament amb Marc Ros. Tamb\xc3\xa9 escriu un article setmanal al diari gratu\xc3\xaft del Grup Planeta ADN._NEWLINE_Ha exercit com a docent del M\xc3\xa0ster en Comunicaci\xc3\xb3 i Publicitat de l\'Escola Elisava, fent classes de creativitat._NEWLINE_Ha exercit com a col\xc2\xb7laborador radiof\xc3\xb2nic al programa Protagonistas de Punto Radio amb Lu\xc3\xads del Olmo i Julia en la Onda d\'Onda Cero amb J\xc3\xbalia Otero._NEWLINE_El 31 de desembre del 2010 va anunciar al seu twitter que abandonava la televisi\xc3\xb3 i el personatge que havia creat al voltant de la seva persona. D\'altra banda, el 2 d\'octubre de 2011, torna a la televisi\xc3\xb3 com a part del jurat al programa de Telecinco T\xc3\xba s\xc3\xad que vales._NEWLINE_El 23 de febrer de 2014 estrena un nou programa de televisi\xc3\xb3 anomenat Viajando con Chester a la cadena Cuatro._NEWLINE_Despr\xc3\xa9s continua amb el programa "Al rinc\xc3\xb3n de pensar" d\'Antena 3._NEWLINE_Actualment, des del 2017, es troba en el programa de la cadena Cuatro, Chester in Love produ\xc3\xaft per La F\xc3\xa1brica de la Tele.\n_START_SECTION_\nVida privada\n_START_PARAGRAPH_\nLa seva parella fins al 2014 va ser la presentadora de televisi\xc3\xb3 Ruth Jim\xc3\xa9nez, amb qui va tenir un fill anomenat Julio._NEWLINE_El 20 de maig de 2017, Laura Escanes i Risto Mejide es van casar a la masia Mas Cabanyes d\'Argentona._NEWLINE_Al febrer de 2019, han anunciat que seran pares.'